stanford-oval/wikipedia huggingface dataset:
Aksentti

Aksentti voi tarkoittaa seuraavia:
aksentti, sanapaino
aksentti eli korostus, usein varsinkin murteellinen tai vieraan kielen vaikutuksesta johtuva ääntämys
aksenttimerkki eli korkomerkki, kirjaimen päällä esiintyvä tarkemerkki
aksentti, musiikissa ympäröiviä säveliä voimakkaampi sävel.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aksentti”, voi hakea sivunnimihaulla, laajalla sivunnimihaulla tai tekstihaulla.
Alaskozetes antarcticus

| Alaskozetes antarcticus> Tieteellinen luokittelu |
| --- | --- |
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari
Ylälahko::  Aitopunkit Acariformes
Lahko::  Kuoripunkit Oribatida
Heimo::  Ameronothridae
Suku::  Alaskozetes
Laji::  antarcticus
Kaksiosainen nimi
 Alaskozetes antarcticus  Michael 1903 
Katso myös
   Alaskozetes antarcticus Wikispeciesissä  
Infobox OKNimi-testi OK: 
Alaskozetes antarcticus on kuoripunkkeihin kuuluva punkkilaji. Se on tumma laji, joka pystyy jäähdyttämään itsensä pakkasasteille jäätymättä. Siitä tunnetaan kolme alajajia. A. a. antarcticus -nimialalajia on tavattu Antarktiksen niemimaalta, Eteläisiltä Shetlandsaarilta, Palmerinsaarilta, Argentinesaarilta, James Rossin saarelta ja Eteläisiltä Orkneysaarilta. Alalajia A. a. grandjeani elää puolestaan Macquariensaarella ja A. a. imtermedius Eteläisillä Sandwichsaarilla ja Bouvet’nsaarella.
A Most Wanted Man

| A Most Wanted Man |
| --- | --- |

Ohjaaja:  Anton Corbijn
Käsikirjoittaja:  Andrew Bovell
Perustuu:  John le Carrén romaaniin Lainsuojaton
Tuottaja:  Andrea Calderwood Simon Cornwell Stephen Cornwell Gail Egan
Säveltäjä:  Herbert Grönemeyer
Kuvaaja:  Benoît Delhomme
Leikkaaja:  Claire Simpson
Pääosat:  Philip Seymour Hoffman Rachel McAdams Willem Dafoe Robin Wright
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Lionsgate Roadside Attractions Entertainment One
Levittäjä:  Lionsgate Fórum Hungary Netflix Hulu Ivi.ru
Ensi-ilta:  19. tammikuuta 2014 (Sundance)
Kesto:  121 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
A Most Wanted Man on vuonna 2014 ensi-iltansa saanut Anton Corbijnin ohjaama jännityselokuva. Se perustuu John le Carrén samannimiseen romaaniin vuodelta 2008. Elokuvan pääosissa ovat Philip Seymour Hoffman, Rachel McAdams, Willem Dafoe ja Robin Wright.
Elokuva sai ensi-iltansa Sundancen elokuvajuhlilla tammikuussa 2014.
Näyttelijät

| 0 | 1 | 2 |
| --- | --- | --- |
|  Philip Seymour Hoffman  | … |  Günther Bachmann   |
|  Rachel McAdams  | … |  Annabel Richter   |
|  Willem Dafoe  | … |  Tommy Brue   |
|  Robin Wright  | … |  Martha Sullivan   |
|  Grigoriy Dobrygin  | … |  Issa Karpov   |
|  Derya Alabora  | … |  Leyla   |
|  Daniel Brühl  | … |  Max   |
|  Nina Hoss  | … |  Erna Frey   |
|  Herbert Grönemeyer  | … |  Michael Axelrod   |
|  Martin Wuttke  | … |  Erhardt   |
|  Kostja Ullmann  | … |  Rasheed   |
|  Homayoun Ershadi  | … |  Dr. Faisal Abdullah   |
|  Mehdi Dehbi  | … |  Jamal Abdullah   |
|  Vicky Krieps  | … |  Niki   |
|  Rainer Bock  | … |  Dieter Mohr   |
|  Charlotte Schwab  | … |     |
Aiheesta muualla

Virallinen sivusto (englanniksi)
A Most Wanted Man Internet Movie Databasessa (englanniksi)
Agatha All Along

Agatha All Along voi tarkoittaa seuraavia:
”Agatha All Along” (laulu), laulu Disney+-sarjasta WandaVision
Agatha All Along (minisarja), WandaVisionin spin-off -sarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agatha All Along”, voi hakea sivunnimihaulla, laajalla sivunnimihaulla tai tekstihaulla.
Aino-gaala

Aino-gaala on ooppera-alan palkintogaala, joka järjestettiin ensimmäisen kerran tammikuussa 2018. Paikkana on Aleksanterin teatteri Helsingissä. Gaalassa palkitaan yleisöäänestyksen ja ammattilaisraatien perusteella vuoden kiinnostavimmat ja ansioituneimmat oopperan tekijät ja tuotannot Aino-patsailla.
Palkintokategoriat

Aino-palkinnot jaetaan kymmenessä eri sarjassa:
| --- | --- |
 Vuoden ooppera  Vuoden lastenooppera  Vuoden kantaesitys  Vuoden ilmiö  Vuoden puvustus:  Vuoden lavastus  Vuoden naissolisti  Vuoden miessolisti  Vuoden kuorolainen  Elämäntyö Aino
Albinus

Clodius Albinuksen lyöttämä kolikko. Etupuolella Albinuksen kuva ja teksti "D CLOD SEPT AL-BIN CAES". Takapuolella Saeculum Frugiferumin kuva ja teksti "SAECVLO FRVGIFERO COS II".
Decimus Clodius Albinus (25. marraskuuta 147 – 19. helmikuuta 197) oli Rooman keisari. Britannian ja Hispanian legioonat huusivat hänet Rooman keisariksi Pertinaxin murhan jälkeen. Häntä pidetään yleisesti vallananastajana.
Albinus syntyi Pohjois-Afrikassa aristokraattiseen perheeseen. Hän oli Britannian maaherrana. Didius Julianus oli ostanut keisarin viran pretoriaanikaartilta, mutta provinssien joukot kapinoivat. Albinus liittoutui Septimius Severuksen kanssa, joka oli vallannut Rooman ja tullut keisariksi vuonna 193. Kun Severus oli voittanut Pescennius Nigerin, hän lähetti salamurhaajat Albinuksen perään. Syksyllä 196 Albinus julistautui keisariksi ja siirtyi Galliaan joukkoineen. Hän oli aluksi voittoisa seuranneissa taisteluissa. Lopulta Severus voitti hänet ja Albinus teki itsemurhan.
Koska britannialaiset joukot oli siirretty mantereelle, Britannia oli nyt suojaton, ja Severus kohtasi siellä laajaa kapinointia.
996 (työkulttuuri)

996 (kiin.: 996工作制; pinyin: jiǔjiǔliù gōngzuò zhì; kirjaimellisesti: '996 työtuntijärjestelmä') on Kiinassa käytettävä ilmaus, jolla viitataan joidenkin kiinalaisten yritysten, erityisesti teknologia-alalla, soveltamaan työtuntien määrään: aamuyhdeksästä iltayhdeksään kuutena päivänä viikossa. Näin ollen työviikon pituus on 72 tuntia.
Taustaa

Kiinan IT-sektorilla on totuttu pitkiin päiviin ja ylitöiden tekeminen on yleistä, jotta startup-yritykset säästävät rahaa ja nopeuttavat tuotantoaan.
Virallisesti vuonna 1994 säädettyjen työaikalakien mukaan viikottaisen työajan tulisi olla 44 tuntia ja mikäli tämä ylittyy, työntekijällä on oikeus ylityökorvauksiin. Lakia ei kuitenkaan juuri noudateta. Ammattiyhdistysliike ei ole Kiinassa itsenäinen, vaan kommunistisen puolueen alainen. Ammattiyhdistyksen perustaminen ilman viranomaisten lupaa on kielletty. Vielä 2020-luvulle tultaessa virallisiinkin ammattiliittoihin kuuluminen oli IT-alalla harvinaista.
996-työkulttuurin on arveltu syntyneen yhtäältä globaalin markkinatalouden ja toisaalta kungfutselaisten konservatiivisten hierarkisuutta painottavien arvojen tuloksena.
Työkulttuuria noudattavia yrityksiä

Mainostoimisto 58.com ilmoitti vuonna 2016 alkavansa noudattaa 996-mallia. Saatuaan runsaasti negatiivista palautetta se kuitenkin kertoi julkisuuteen, että klo 9–21 työskentely kuutena päivänä viikossa olisi vapaaehtoista, ja yritys vain kannustaisi työntekijöitään tähän.
Vuonna 2021 tuli julki, että TikTokin emoyhtiö ByteDancen työntekijät eivät olleet tyytyväisiä yhtiössä noudatettavaan 996-kulttuuriin, ja että yhtiön potentiaaliset työntekijät olivat kieltäytyneet työtarjouksista ByteDancella sen takia. Vuoden loppu kohden yhtiö ilmoitti, että aikoo lyhentää työtunteja. Tästä huolimatta ByteDancen työkulttuuri joutui tarkastelun kohteeksi jo seuraavana vuonna, kun yksi sen työntekijä kuoli treenatessaan yhtiön kuntosalilla.
Tammikuussa 2021 verkkokauppa Pinduoduon 22-vuotias työntekijä kuoli, ja tapaus johti yhtiön työolojen tutkintaan. Tapaus sai paljon näkyvyyttä Weibon käyttäjien keskuudessa. Pinduoduo tunnusti työntekijän kuoleman, muttei maininnut pitkiä työtunteja. Pinduoduo julkaisi myöhemmin virallisella Zhihu-tilillään viestin, jonka mukaan "ne, jotka ovat yhteiskunnan pohjalla, ansaitsevat palkkansa henkensä menettämisen uhalla". Viesti poistettiin myöhemmin.
Reaktioita

Näkyvimpiä raktioita 996-kulttuurille lienee tang ping -kulttuuri, jossa ihmiset protestoivat uuvuttavaa työkulttuuria vastaan jäämällä pois siitä. Erityisesti nuorempi sukupolvi osallistuu tähän, koska nuorisotyöttömyys Kiinassa on kasvussa ja työmarkkinoilla kilpailu on korkeasti koulutettujen keskuudessa todella kovaa.
996-kulttuuri on puolustettu sillä, että se on vaadittava uhraus sekä Kiinan kansantalouden että yksilön oman elintason nousulle.
Aino-Maija Tikkanen

Aino-Maija Tikkanen 1950-luvulla.
Aino-Maija Tikkanen (oik. Kinnunen; 2. marraskuuta 1927 Turku – 3. maaliskuuta 2014 Helsinki) oli suomalainen näyttelijä ja lausuntataiteilija.
Tikkanen syntyi Turussa ja muutti Helsinkiin kouluiässä.[lähde? ] Hänen isänsä oli Uusi Aura -lehden päätoimittaja Eino Tikkanen. Tikkasen teatteriura alkoi Intimiteatterissa, jossa hän oli 1952–1956. Sieltä hän siirtyi Tampereen Työväen Teatteriin vuosiksi 1956–1961 ja toimi sen jälkeen Suomen teatterikoulun puheilmaisun opettajana
1962–1971. Tikkasen elokuvaura alkoi 1950-luvulla elokuvissa Olemme kaikki syyllisiä ja Morsiusseppele. Hän piti kuitenkin enemmän teatterista, ja vuosien varrella hän lopetti elokuvien teon lähes kokonaan[lähde? ].
Tikkaselle myönnettiin Pro Finlandia -mitali vuonna 1983. Hän oli taiteilijaprofessori vuosina 1985–1990.
Tikkanen oli naimisissa estetiikan professorin Aarne Kinnusen kanssa, ja heillä oli kolme lasta. Helsingin Sanomien päätoimittaja Heikki Tikkanen oli Aino-Maija Tikkasen veli.
Filmografia

Olemme kaikki syyllisiä (1954)
Morsiusseppele (1954)
Villi Pohjola (1955)
Viettelysten tie (1955)
Sokeri pohjalla (1955)
Onnen saari (1955)
Evakko (1956)
Elokuu (1956)
Ei enää eilispäivää (1956)
Onneksi on rahaa (1970)
Pääsiäinen (1976)
Sininen imettäjä (1985)
Anna Linnean hiukset (1988)
Onnenseitti (1996)
Lotta Björk (1996)
Äideistä parhain (2005)
Kotikatu (2005, 2006)
Jäät (2010)
Gloria (lehti)

| Gloria |
| --- | --- |

Lehtityyppi:  aikakauslehti
Aihealue:  naistenlehti
Kustantaja:  Sanoma Media Finland
Levikki:  41 473 (2013)
Perustettu:  1987
Päätoimittaja:  Kristiina Raitala (2022–)
Kotikunta:  Helsinki
Kotimaa:  Suomi
Ilmestymistiheys:  kerran kuussa
Aiheesta muualla
Gloria.fi
Gloria on vuonna 1987 perustettu ylellisyyteen suuntautunut naistenlehti, joka ilmestyy kerran kuussa. Gloria-lehtiperheeseen kuuluvat Glorian lisäksi Glorian Koti ja Glorian Ruoka & Viini.
Historia

Näyttävyydestä ja nautinnoista kertova lehti tuntui perustamisaikanaan Suomessa monista jopa julkealta, ja tulokasta ennustettiin lyhytikäiseksi. Lehti kuitenkin selvisi myös 1990-luvun alun laman läpi ja laajeni lehtiryppääksi.
Sanoma myi lehtiperheeseen kuuluneen Glorian Antiikin kesäkuussa 2014 Fokus Medialle.
Päätoimittajat

Lehden päätoimittajana toimi vuoden 2010 alkuun asti Riitta Lindegren. Häntä seurasi tehtävässä Sami Sykkö. Sykkö lähti Sanomalta marraskuussa 2011, jolloin hänen tilalleen päätoimittajaksi tuli Minna Juti. Juti irtisanoutui helmikuussa 2015, ja tehtävää hoiti Elina Koivula kunnes elokuussa 2015 tehtävään astui Saila-Mari Kohtala. Elokuusta 2022 alkaen päätoimittajana on ollut Kristiina Raitala.
Glorian Kodin päätoimittaja oli Kari-Otso Nevaluoma vuodesta 2012 alkaen. Elokuusta 2022 tehtävää on hoitanut Venla Ruoppila. Glorian Ruoka & Viinin päätoimittaja on Sanna Maskulin.
Yhteistyö mainostajien kanssa

Joulukuussa 2012 Yle Uutisten toimittaja Sanna Ukkola kirjoitti Gloria-lehden ja kosmetiikkayritys L’Oréalin yhteistyöstä. Hän kiinnitti huomiota, miten marraskuun 2012 Gloria-lehden välissä jaettiin aikakauslehden näköinen Kaunis Gloria, jonka kaikki ilmoitukset ja valtaosa jutuista käsittelivät L’Oréalin tuotteita tai yritykseen kytköksissä olevia muotisuunnittelijoita. Myös itse lehden pääkirjoitus oli otsikoitu L’Oréalin iskulausetta mukaillen ”Olen sen arvoinen”, ja pääkirjoituksen vieressä oli L’Oréalin ilmoitus. Julkisen sanan neuvosto antoi tämän takia Glorialle langettavan päätöksen tekstimainonnasta.
Aiheesta muualla

Glorian kotisivut.
Glorian alkuaikojen tv-mainos Mainosmuseo-sivustolla
Agatha Lovisa de la Myle

Agatha Lovisa de la Myle, o. s. Brumengeber tai Brunnengräber (30. elokuuta 1724 – 1. syyskuuta 1787) oli suomalainen baltiansaksalaista syntyperää ollut runoilija ja kirjallisuuden harrastaja.
Kuurinmaalla syntyneen de la Mylen vanhemmat olivat Dobpen kaupungin ja maaseurakunnan rovasti Andreas Johannes Brumengeber ja Gertruda Elisabeth de la Myle. Hän meni vuonna 1750 naimisiin serkkunsa kapteeni Karl Johan de la Mylen (1728-1798) kanssa ja muutti vuonna 1762 Tuckumin kaupungista Oschelijsta Suomeen Rymättylään miehensä ja perheensä kanssa.
Agatha Lovisa de la Myle kirjoitti runoja saksan ja latvian kielillä. Hän oli kirjeenvaihdossa useiden oppineiden kanssa muun muassa Leipzigissa asuneen professorin ja runoilijan Christian Fürchtegott Gellertin kanssa. De la Myle julkaisi saksankielisen Lofqväden nimisen runonsa Ruotsin kuninkaan Kustaa III:n kruunauksen ja kuninkaan vuonna 1772 tekemän vallankaappauksen kunniaksi.
Agatha Lovisa de la Myle kuoli Maanpään kartanossa Turun lähistöllä Rymättylässä vuonna 1787.  Hänen poikansa oli majuri, vapaamuurari ja ruotsin kielellä kirjoittanut runoilija Fredrik Ludvig de la Myle.
Käännös suomeksi
Alcover

Alcover on muun muassa seuraavien henkilöiden sukunimi:
Antoni Maria Alcover (1862–1932), espanjalainen pappi ja kirjailija
Joan Alcover (1854–1926), espanjalainen runoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alas (ikirouta)

Alas (jak. Алаас) on maantieteessä yleensä Jakutiassa oleva ikiroudan sulamisesta ja jäätymisestä syntynyt laaja painuma. Alas syntyy ikiroudan sulamisesta syntyneen järven kuivuessa. Järvi kuivuu nopeasti, koska Jakutiassa on kuivaa ja vesi haihtuu melko kuumana kesänä nopeasti. Alasissa kasvaa monesti ruohoisia kasveja ja suokasvillisuutta, joskus metsää. Alaseja käytetään esimerkiksi hevosten laitumina.
Kasvillisuus

Monesti alasien ruohokasvillisuus on painumassa olevan järven ympäröimällä alueella. Keski-Jakutian alasien kasvillisuus ulottuu arosta suolaisen suoniityn kautta suokasvillisuuteen. Keski-Jakutian alaseista on tunnistettu ainakin 23 kasviyhdyskuntaa, joista syntyy sarja kuivasta kosteaan. Kuivimman pään kasvillisuus on aroa Festuca lenensis ja Stipa krylovii, sarja kulkee suolasuoniityn läpi (Hordeum brevisubulatum, Puccinellia tenuiflora, Alopecurus arundinaceus, Calamagrostis langsdorffii, Carex juncella) suoyhdyskuntaan Scolochloa festucacea, Glyceria triflora, Scirpus lacustris ja Typha latifolia.
Pohjois-Jakutian alasit

Pohjois-Jakutian alasit ovat syntyneet aikana, jolloin seudulla oli 4–5 °C nykyistä lämpimämpi kesä.
Albion (auto)

Albion 16HP Wagonette vuodelta 1904.
Albion on vuosina 1900–1915 valmistettu englantilainen automerkki. Yhtiö on luopunut henkilöautojen valmistuksesta, mutta valmistanut hyötyajoneuvoja kuten linja-autoja ja kuorma-autoja.
Albion A6 -mallissa vuodelta 1906 oli 4 140-kuutioinen moottori, teholtaan 17,5 kW (24 hv). Voima välitettiin takapyörille ketjun välityksellä. Huippunopeus oli 65 km/h. Loistoauto Albion A6:ta valmistettiin vuosina 1906–1914.
Kuorma-autot

Albion CX3
Albion Chieftain
Albion Reiver
Akshay Kapoor

Akshay Kapoor
Akshay Kapoor (syntyjään Swapnil Gohil, s. 1982 Intia) on intialainen näyttelijä, joka on esiintynyt Bollywood-elokuvissa. Hän teki debyyttinsä Popcorn Khao! Mast Ho Jao -elokuvassa vuonna 2004. Hän on näytellyt virkailijan roolia Kohde-televisiosarjassa.[lähde? ] Kapoorilla on ollut lisäksi rooli trillerielokuvissa Enemmy (2013) ja Chotushkone (2014).
Aiheesta muualla

Akshay Kapoor Internet Movie Databasessa. (englanniksi)
Alaskavuoristo

Denali on Alaskavuoriston korkein kohta
Alaskavuoristo (engl. Alaska Range) on 650 kilometriä pitkä vuoristo eteläisessä Keski-Alaskassa Yhdysvalloissa. Vuoristossa sijaitsee Pohjois-Amerikan korkein vuori, Denali (tunnettu aiemmin nimellä Mount McKinley). Alaskavuoristo-nimeä (Alaska Range) käytti ensimmäisenä luonnontieteilijä W. H. Dall vuonna 1869.
Korkeimmat vuoret

Denali (6 194 m)
Mount Foraker (5 304 m)
Mount Hunter (4 442 m)
Mount Hayes (4 216 m)
Mount Silverthrone (4 029 m)
Mount Deborah (3 761 m)
Mount Huntington (3 730 m)
Wikimedia Commonsissa on kuvia tai muita tiedostoja aiheesta .
Acren lippu

Acren lippu
Acren lippu on Brasilian osavaltion Acren tunnus. Lipun värit kuvaavat rauhaa (keltainen) ja toivoa (vihreä). Punainen tähti vasemmassa ylänurkassa on ”yksinäinen tähti” muistuttamassa niistä, jotka taistelivat Acren Brasiliaan liittämisen puolesta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Albion-luokka (linjalaiva)

| Albion-luokka |
| --- | --- |


Tekniset tiedot
Uppouma:  3 083 12/94 bm
Pituus:  62,64 m (tykkikansi) 51,9 m (köli)
Leveys:  16,59 m
Miehistöä:  750
Aseistus
Meritorjunta:  alakansi: 4 × 68 naulan 112 cwt -tykkiä 28 × 32 naulan 56 cwt yläkansi:26 × 32 naulan 56 cwt -tykkiä 6 × 8"/68 naulan 65 cwt -tykkiä puolikansi:16 × 32 naulan 42 cwt -tykkiä 2 × 6"/68 naulan 52 cwt -tykkiä etukansi:8 × 32 naulan 42 cwt -tykkiä
Albion-luokka oli Britannian kuninkaallisen laivaston seitsemän 90-tykkisen toisen luokan linjalaivan muodostama alusluokka, jonka alukset suunnitteli Sir William Symonds.
Alukset

Amiraliteetti hyväksyi 13. kesäkuuta 1935 Sir William Symondsin tekemät suunnitelmat. 
Kaksi ensimmäistä alusta tilattiin alun perin 80-tykkisinä Vanguard-luokan aluksina, HMS Albion ja HMS Aboukir, mutta niiden tilaukset siirrettiin tähän uuteen 90-tykkiseen luokkaan 21. kesäkuuta 1840. Kolme seuraavaa alusta tilattiin 12. maaliskuuta 1840, mitkä nimettiin 14. toukokuuta.  Näistä HMS Prince Albert nimettiin 26. maaliskuuta 1942 uudelleen HMS Princess Royaliksi.
HMS Algiers, joka oli tilattu 1833 110-tykkisenä ensimmäisen luokan linjalaivana, siirrettiin tähän luokkaan joulukuussa 1840. HMS Marlborough ja HMS St Jean d'Acre tilattiin 19. helmikuuta 1844, mutta kolme viikkoa myöhemmin Marlborough siirrettiin 110-tykkiseksi ensimmäisen luokan linjalaivaksi. Kaikkien alusten työt keskeytettiin Albionia lukuun ottamatta maaliskuussa 1842 ja uudelleen 18. joulukuuta 1844. Töitä kuitenkin pääosin jatkettiin 26. maaliskuuta 1846.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Albion | Plymouthin telakka | 13. elokuuta 1839 | 6. syyskuuta 1842 | 23. marraskuuta 1943-1. tammikuuta 1844 | myyty romutettavaksi elokuussa 1884 |
| HMS Aboukir | Plymouthin telakka | elokuu 1840 | 4. huhtikuuta 1848 | 19. huhtikuuta 1848 | muutettu potkurialukseksi 1856.1858 myyty romutettavaksi 1878 |
| HMS Exmouth | Plymouthin telakka/Devonportin telakka | 13. syyskuuta 1841 | 12. heinäkuuta 1854 | 15. maaliskuuta 1855 | tilaus uudistettu 1847 |
| HMS Princess Royal | Portsmouthin telakka | helmikuu 1841 | 23. kesäkuuta 1853 | 29. lokakuuta 1853 | tilaus uudistettu 1847 Princess Royal -luokan 91-tykkisenä höyrylinjalaivana |
| HMS Hannibal | Woolwichin telakka | 23. syyskuuta 1852 | 31. tammikuuta 1854 | 18. maaliskuuta 1854 | tilaus uudistettu 1847 Princess Royal -luokan 91-tykkisenä höyrylinjalaivana |
| HMS Algiers | Plymouthin telakka | 10. heinäkuuta 1843 | 26. tammikuuta 1854 | 27. toukokuuta 1854 | tilaus uudistettu 1847 91-tykkisenä höyrylinjalaivana |
| HMS St. Jean d'Acre | Plymouthin telakka | helmikuu 1841 | 23. maaliskuuta 1853 | 21. toukokuuta 1853 | työt keskeytetty 18. joulukuuta 1844 tilaus uudistettu 1851 101-tykkisenä  höyrylinjalaivana |
Albiorix

Albiorix voi viitata seuraaviin asioihin:
Albiorix, ("maailman kuningas") kelttien Teutates-jumalan yksi nimitys
Albiorix, Saturnuksen kuu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Albiorix”, voi hakea sivunnimihaulla, laajalla sivunnimihaulla tai tekstihaulla.
Albiorix (kuu)

| Albiorix |
| --- | --- |

Löytäminen
Löytäjät:  Matthew J. Holman et al.
Löytöaika:  2000
Kiertoradan ominaisuudet
Planeetta:  Saturnus
Keskietäisyys:  16 404 000 km
Eksentrisyys:  0,4770
Kiertoaika:  783 d
Inklinaatio:  34,207°
Fyysiset ominaisuudet
Päiväntasaajan halkaisija:  32 km
Albedo:  0,04
Kaasukehän ominaisuudet
Kaasunpaine:  ei ole
Albiorix on Saturnuksen epäsäännöllistä rataa kiertävä kuu, joka löydettiin vuonna 2000, jolloin se sai väliaikaisen nimen S/2000 S 11. Se kuuluu Saturnuksen kuitten gallialaisryhmään, jonka epäillään syntyneen suuremman kuun hajotessa pienemmiksi kappaleiksi.
Aino-Kuutamo Uusitorppa

Aino-Kuutamo Uusitorppa on suomalainen promootiopäällikkö ja toimittaja, joka on kirjoittanut neljä kirjaa. Uusitorppa on työskennellyt vuodesta 2012 alkaen promootiopäällikkönä Warner Music Finlandilla, jossa hän on ollut pitämässä huolta esimerkiksi Lauri Tähkän ja Antti Tuiskun asioista. Vuoden 2022 alusta Uusitorppa on toiminut Mökkitie Recordsin label managerina. Aiemmin hän oli työskennellyt lukion jälkeen freelance-toimittajana ja kirjoittanut musiikkiaiheisia juttuja esimerkiksi Suosikkiin.
Teokset

Aakkoset Annasta Öisiin maanteihin (WSOY 2008), aiheena laulaja Anna Abreu
First book - Pete Parkkonen Pihtiputaalta (WSOY 2009), aiheena laulaja Pete Parkkonen
Sä et tiedä miltä musta tuntuu (WSOY 2011)
Valtavan ihana : havaintoja naisen kehosta ja kiloista (yhdessä Hanna Kinnusen kanssa, Otava 2017)
Aiheesta muualla

Radio Nova: Aino-Kuutamo, 32, vuosien laihdutuskierteestä: "Mietin rakastettaisiinko minua enemmän hoikkana"
Noin 200 kiloa laihduttaneet Hanna Kinnunen ja Aino-Kuutamo Uusitorppa: Enää emme laske kaloreita
Agatha Christien tarinat

| Agatha Christien tarinat |
| --- | --- |
Kestoaika:  90 minuuttia
Luoja(t):  Anne Giafferi   Murielle Magellan
Pääosissa:  Antoine Duléry   Marius Colucci   Blandine Bellavoir   Samuel Labarthe
Alkuperäiskieli:  ranska
Tuotantokausia:  3
Jaksoja:  44
Aiheesta muualla
IMDb 
Agatha Christien tarinat (ransk. Les Petits Meurtres d’Agatha Christie) on ranskalainen televisiosarja, jonka ensi-ilta oli France 2 -kanavalla 9. tammikuuta 2009. Suomessa sarjaa on esitetty AVAlla 23. helmikuuta 2011 alkaen.
Aiheesta muualla

Les Petits Meurtres d’Agatha Christie France2. (ranskaksi)
Agatha Christien tarinat Internet Movie Databasessa (englanniksi)
Aino-Marja Räsänen

Aino-Marja Räsänen (oik. Aino-Marja Räsänen-Lemaître; 6. lokakuuta 1914 – 21. kesäkuuta 2014) oli suomalainen nuortenkirjailija ja maailmanmatkaaja.
Teokset

Yllätyskesä. (Kuvitus Maija Karma.) Suomen Kirja 1946. Suomen Kirja.
Muuttolintujen mukana. Kuvitus Maija Karma. WSOY 1948.
Harppulaulun salaisuus. Kirjoittanut nimellä Aino Räsänen-Lemaître. Kuopion kansallinen kirjapaino 1956. (Kolmen koon KKK:n nuorisosarja.)
Marjaana Madagaskarissa. Kuvitus Leena Puranen. WSOY 1957. WSOY. (Nuorten toivekirjasto 99.)
Näyttämöohjelmaa nuorille. Pienoisnäytelmät Sunnuntaiäiti; Louhisaaren poika; Matju. Valistus 1962.
Agadirin pakolaiset. Kuvitus Maija Karma. Valistus 1963.
Elefanttitalo. Kuvitus Leena Puranen. WSOY 1968. (Nuorten toivekirjasto 185.)
Myös lehtiartikkeleita, televisio- ja radiokuunnelmia antologioissa.
Guinea Pig (elokuvasarja)

Guinea Pig (japaninkielisestä nimestä Za ginipiggu, suomeksi nimi merkitsee Marsua, koekaniinia tai koehenkilöä) on 1980-luvulla tehty sarja japanilaisia kauhuelokuvia, jotka tunnetaan erittäin yksityiskohtaisista erikoistehosteistaan. Snopes-sivuston mukaan elokuvista tuli kuuluisia, kun näyttelijä Charlie Sheen erehdyksissään luuli yhtä elokuvista snuff-elokuvaksi ja ilmoitti tästä MPAA:lle, joka sitten ilmoitti tästä FBI:lle.
Elokuvat tulivat uuteen julkisuuteen 1980-luvun lopulla ja 1990-luvun alussa, kun ensimmäiset viisi elokuvaa löydettiin japanilaisen sarjamurhaajan, Tsutomu Miyazakin, kokoelmista. Miyazaki oli ottanut elokuvista mallia rikoksia tehdessään. Guinea Pig -sarjan ilmenevien selkkausten takia Japanissa on kielletty tuottamasta elokuvia Guinea Pig -nimikkeen alla.